Kamilla Lekberq

Jean Edith Camilla Läckberg Sköld (İsveç dilində tələffüz: [kaˈmɪ̂lːa ˈlɛ̂kːbærj]; ) — isveçli kriminal yazıçıdır. 2010-cu illərin əvvəlindən onun əsərləri 60 ölkədə 40-dan çox dilə tərcümə edilmişdir. Ona "Nordic noir-in rok ulduzu" ləqəbi qoyuldu.

 Yazı texnikası 
Lekberq gənc yaşlarında atasının kitabxanasında bu tip ədəbiyyatı kəşf etdiyi üçün özünü cinayət yazmaq üzrə mütəxəssis hesab edir. O vaxtdan bəri bu, onun üçün cazibə mənbəyi olaraq qalır. Lekberq'in kitabları təfərrüat və "dərin xarakteristikaya" görə xüsusi təriflər aldı. Bəzən İsveç'in Aqata Kristi'si adlandırılan Lekberq əri və valideynləri onu Milad hədiyyəsi olaraq yaradıcı yazıçılıq kursuna yazdırdıqdan sonra yazıçı oldu. O, özünü vizual yazıçı kimi təsvir edir: "Əslində, mənim üçün müəyyən görüntülər — anlıq görüntülər — ilk növbədə gəlir və sonra hekayə o kiçik parçalardan bir araya gəlməyə başlayır. "Mən yazanda çox vizual oluram, hekayəni şəkillərdə "görürəm" və kitab yazmaq 7/24 beynimdə bir filmin işləməsinə bənzəyir." Onun işləri "İsveç sahillərinin atmosferik təsviri, yaxşı çəkilmiş personajlar və (ən yaxşı halda) mürəkkəb və psixoloji nüanslı süjetləri ilə seçilir" kimi təsvir edilmişdir. "Vaşinqton Post"un "The Preacher" (2012) romanı ilə bağlı icmalında tənqidçi qeyd edib ki, "ağıllı süjet qurma və dərin xarakteristikalar "The Preacher" əsərini digər bir çox trillerlərdən üstün tutan yeganə keyfiyyətlər deyil. Bundan əlavə olaraq təqdirəlayiq təfərrüat hissi də var. Ən son romanını (The Colden Cage, 2020) nəzərdən keçirərkən The New York Times onu "ağıllı, sarsılmaz bir roman" kimi xarakterizə etdi.

 Şəxsi həyat və sahibkarlıq təşəbbüsləri 
Lekberg Bohusla'nın Fyalbaka şəhərində anadan olub və erkən yaşda yazmağa başlayıb. İlk nəşr olunan əsərinin adı "Tomten" idi. Göteborq Universitetinin İqtisadiyyat fakültəsini bitirdikdən sonra o, Stokholm'a köçdü və burada ciddi bir şəkildəbədii ədəbiyyat yazmağa başlamazdan əvvəl iqtisadçı kimi çalışdı. O, Sahara Silver Jewelry AB adlı zərgərlik şirkətinin biznes tərəfdaşıdır. Honqkonq doğum modası şirkəti Sono Vaso o vaxt hamilə olan müəllifin dəstəyi ilə Avropa'da fəaliyyətə başladı.

Lekberq ilk dəfə Micke Eriksson ilə evləndi; Onlar 2007-ci ildə boşanıblar. İsveç qanunlarına görə, Lekberq'in keçmiş əri Eriksson, evlilikləri zamanı bağlanan müqavilələrdən əldə olunan gəlirin yarısını almaq hüququna malik idi. Sonda razılaşdılar ki, o, ona birdəfəlik pul ödəyəcək.

Lekberq ikinci dəfə 2010-cu ildə Robinson Expedition qalibi Martin Melin ilə evləndi. İkisi 2005-ci ildə kitablarından birinin buraxılış gecəsində tanış oldular və sonra iş münasibətinə başladılar. Melin 2009-cu ilin avqustunda Lekberq'ə evlilik təklif etdi.

O, 2015-ci ildə MMA döyüşçüsü və yazıçı Simon Sköldl'ə nişanlanıb və 2017-ci ildə evləniblər.

Kamilla Lekberq'in dörd övladı var: İlk evliliyindən Villi və Meya, ikinci evliliyindən Çarli və Sköld ilə münasibətindən Poli. Çarli həm də anasının ilk uşaq kitabı olan Super-Çarli'nin qəhrəmanıdır.

 Biblioqrafiya 
Lekberq'in bir çox romanında cinayəti həll edən yazıçı Erika Folk və polis detektivi Patrik Hedström'ün ər-arvad cütlüyü yer alır.

 2003-cü ildə Isprincessan romanı nəşr olunub, daha sonra 2008-ci ildə Steven T. Mörri tərəfindən The Ice Princess kimi ingilis dilinə tərcümə edilmişdir. Patrik Hedström və Erika Folk seriyasının ilk kitabıdır.

 2004-cü ildə Predikanten romanı nəşr olunub, daha sonra 2009-cu ildə Steven T. Mörri tərəfindən The Preacher kimi ingilis dilinə tərcümə edilmişdir. Patrik Hedström və Erika Folk seriyasının ikinci kitabıdır.

 2005-ci ildə Stenhuggaren romanı nəşr olunub, daha sonra 2008-ci ildə Stiven T. Mörri tərəfindən The Stone Cutter kimi ingilis dilinə tərcümə edilmişdir. Patrik Hedström və Erika Folk seriyasının üçüncü kitabıdır.
 2006-cı ildə Olycksfågeln romanı nəşr olunub, daha sonra 2011-ci ildə Steven T. Mörri tərəfindən The Gallows Bird, digər adı ilə də The Stranger kimi ingilis dilinə tərcümə edilmişdir. Cildsiz versiyası The Stranger adı ilə nəşr olunub, Daha sonra Jinx adlı filmi də çəkilib. Patrik Hedström və Erika Folk seriyasının dördüncü kitabıdır.
 2007-ci ildə Tyskungen romanı nəşr olunub, daha sonra 2011-ci ildə Tiina Nanıli tərəfindən The Hidden Child kimi ingilis dilinə tərcümə edilmişdir. Patrik Hedström və Erika Folk seriyasının beşinci kitabıdır.
 Bundan əlavə olaraq 2007-ci ildə ingilis dilinə The Scent of Bamonds kimi tərcümə edilmiş Snöstorm och mandeldoft romanı da nəşr olundu; 2013-cü ildə Mord och mandeldoft'a daxil edilmişdir.
 2008-ci ildə Sjöjungfrun romanı nəşr olunub, daha sonra 2012-ci ildə Tiina Nanıli tərəfindən The Drowning kimi ingilis dilinə tərcümə edilmişdir. Patrik Hedström və Erika Folk seriyasının altıncı kitabıdır.
 Lekberq həmçinin 2008-ci ildə Smaker från Fjällbacka adlı yemək kitabını nəşr etdi və onu ingilis dilinə Flavours from Fjällbacka kimi tərcümə etdi.
 2009-cu ildə Fyrvaktaren romanı nəşr olunub, daha sonra 2013-cü ildə Tiina Nanıli tərəfindən The Lost Boy adı ilə ingilis dilinə tərcümə edilmişdir. Patrik Hedström və Erika Folk seriyasının yeddinci kitabıdır.
 2011-ci ildə Änglamakerskan romanı nəşr olunub, daha sonra 2014-cü ildə Tiina Nanıli tərəfindən The Angel Maker's Wife, digər adı ilə Buried Angels kimi ingilis dilinə tərcümə edilmişdir. Patrik Hedström və Erika Folk seriyasının səkkizinci kitabıdır.
 2011-ci ildə də Fest, mat och kärlek İngilis dilinə Feast, Food & Love kimi tərcümə edildi.
 Həmçinin 2011-ci ildə ingilis dilinə də Super Charlie kimi tərcümə edilən Super Charlie nəşr olundu. Kitabın mövzusu Leckberq'in oğlu Çarlidir.
 2013-cü ilin Mord och mandeldoft əsəri 2015-ci ildə Tiina Nanıli tərəfindən İngilis dilinə The Scent of Bamonds and Other Stories kimi tərcümə edilib.
 2014-cü ildə Lejontämjaren romanı nəşr olunub, daha sonra 2016-cı ildə Tiina Nanıli tərəfindən The Ice Child kimi ingilis dilinə tərcümə edilib. Patrik Hedström və Erika Folk seriyasının doqquzuncu kitabıdır.
 2017-ci ildə Häxan romanı nəşr olunub, daha sonra ingilis dilinə The Girl in the Forest kimi tərcümə edildi. Patrik Hedström və Erika Folk seriyasının onuncu kitabıdır.
 2019 The Golden Cage
 2020 Silver Tears

 Adaptasiyalar 

 Televiziya 
İlk dörd roman 2007–2010-cu illər arasında televiziya filmləri kimi adaptasiya olunmuşdur; Elisabet Carlsson və Niklas Hjulström Erika və Patrik rolunu oynadılar.

Fjällbackamorden teleserialının çəkilişləri 2011-ci ilin avqustunda Lekberq'in romanlarının personajları əsasında başladı, lakin hekayələr yeni idi; Erika və Patrik rolunu aktyorlar Klaudiya Qalli və Riçard Ulfsater oynayıb.

 Film 
2013-cü ildə Lekberq'in 2007-ci ildə eyniadlı romanı əsasında (İngilis dilinə The Hidden Child kimi tərcümə olunur) Per Hanefjordun rejissorluğu ilə Tyskungen adlı İsveç filmi nümayiş olundu, Galli və Ulfsäter Erika və Patrik rollarını təkrar canlandırdılar.

 Mükafatlar 
 Xalq Ədəbiyyatı Mükafatı (2006)
 SKTF İlin Yazıçısı Mükafatı (2005)
 Policière Ədəbiyyat Qran Prisi (2008)

 Mənbə 
https://en.wikipedia.org/wiki/Camilla_L%C3%A4ckberg